ཡང་ཁོང་གིས།ཐེངས་འདིར་གསར་དུ་རྙེད་པའི་བོན་གྱི་དཔེ་རྙིང་དེ་དག་གི་འབྲི་ཤོག་རྙིང་ཧྲུལ་དུ་གྱུར་ཡོད་པ་དང་།གླེགས་བམ་རེ་རེའི་ཆེ་ཆུང་འདྲ་མིན་དང་ཤོག་རྒྱུ་མཁྲེགས་པོ་དང་ཤོག་ལྡེབ་མང་པོ་ལྷན་དུ་འབྱར་ཞིང་།ཤོག་ངོས་རྩུབ་རག་ཆགས།བྲིས་ཆ་ལ་གསེར་བྲིས་དང་དངུལ་བྲིས།མཚལ་བྲིས།སྣག་བྲིས་ཡོད་པ།དབུ་ཤོག་ཏུ་མཚན་བྱང་ལས་གཞན་རྒྱན་རིས་སྣ་ཚོགས་དང་བྱ་ཁྱུང་སོགས་རི་མོས་བརྒྱན་ལ་མཚོན་མདངས་བཀྲ།དཔེ་རྙིང་གི་འབྲི་སྟངས་ལ་དབུ་ཅན་དང་དབུ་མེད།འཁྱུག་བྲིས།ཚུགས་མ་འཁྱུག་སོགས་ཡོད་པ་དང་།དབུ་མེད་སུག་ཐུང་གི་ཡིག་ཕྲེང་དུ་སྐུང་ཡིག་ཅུང་མང་ཞིང་ཨང་ཡིག་དང་གཟུགས་མཚོན་ཡི་གེའང་མང་པོ་ཡོད་སྐོར་བརྗོད་འདུག